السلام عليكممعايا بنتين في الجامعة مش محجبات, بعت ليهم فيديو بيتكلم عن الحجاب وقولتلهم بطريقة غير مباشرة يتفرجوا عليه وانه عجبني فكرته وكدا.. بنت منهم قالت انا مقتنعة بيه بس مش عارفة اخد الخطوة والبنت التانية مردتش عليا.. وانا بعون الله ناوية اكمل دعوة معاهم, بس مش عارفة ايه الخطوة الجاية ؟
وعليكم السلام ورحمة الله وبركاته .. رائع جدًأ، ربنا يجعله في موازينك، مجرد المحاولة وبذل الوسع - ولو بدون أي نتيجة - ثواب عظيم جدًا، فما بالك مع وجود النتائج؟! بالنسبة للأولى ناقشيها ليه مش عارف تاخد الخطوة، وذكريها بالله، وإن الموضوع مش صعب، خطوة بسيطة توقف عداد ذنوب من كل خروج ومخالطة للناس، وهكذا، لكن خلي الكلام في حدود، بلاش زيادة في الضغط بصورة تنفرها أو تشعرها بالضيق والضجر حتى لا تخسريها .. بالنسبة للثانية، فلا بأس، كأن شيئًا لم يكن، ولما تيجي فرصة تانية ابعتي حاجة تانية، سواء عن الحجاب بشكل مباشر أو عن التذكير بالله عمومًا. جزاكِ الله خيرًا